
Okresný súd Lučenec 0T/110/2024 6624010489 08. 07. 2024 JUDr. Tatiana Kovácsová ECLI:SK:OSLC:2024:6624010489.1
TRESTNÝ ROZKAZ V MENE SLOVENSKEJ REPUBLIKY Okresný súd Lučenec sudkyňou pre prípravné konanie JUDr. Tatianou Kovácsovou, podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 08.07.2024, takto rozhodol : Obvinený A. B., nar. XX.XX.XXXX v C., trvale bytom D. E., F. G. XXX, zamestnaný, sauznáva za vinného,že - dňa 05.07.2024 o 17.00 hod. po predchádzajúcom požití alkoholických nápojov viedol ako vodič osobné motorové vozidlo zn. Škoda Fabia Combi, EVČ: G. po ceste č. III/2713 od Hrnčiarskej Vsi na mesto Poltár, kde pri odbočke na Maštinec v dôsledku nevenovania sa plne vedeniu vozidla ako aj neprispôsobeniu rýchlosti stavu a povahe vozovky s vozidlom prešiel do protismeru, kde v ľavej priekope narazil do stromu, po tomto bol hliadkou Obvodného oddelenia PZ Poltár na mieste dopravnej nehody vyzvaný, aby sa podrobil dychovej skúške na zistenie prítomnosti alkoholu v jeho dychu, čo po riadnom poučení vykonal a elektronickým prístrojom AlcoQuant 6020 plus evidenčného čísla A409563 mu bola v čase o 17.16 hod. nameraná hodnota 0,65 miligramu na liter vydychovaného etanolu v jeho dychu a opakovanou dychovou skúškou tým istým elektronickým prístrojom mu bola v čase o 17.31 hod. nameraná hodnota 0,71 miligramu na liter vydychovaného etanolu v jeho dychu a v čase o 17.53 hod. nameraná hodnota 0,73 miligramu na liter vydychovaného etanolu v jeho dychu, pričom ďalšia jazda mu bola zakázaná, teda - vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, čímspáchal - prečin ohrozenia pod vplyvom návykovej látky podľa § 289 ods. 1 Tr. zák. rozhodol: Za to sa odsudzuje Podľa § 289 ods. 1 Tr. zák. s použitím § 36 písm. j) Tr. zák., § 37 písm. m) Tr. zák., § 38 ods. 2 Tr. zák., § 56 ods. 1, 2 Trestného zákona k peňažnému trestu vo výške 500,- (päťsto) EUR. Podľa § 57 ods. 3 Tr. zák. pre prípad, že by výkon tohto trestu mohol byť úmyselne zmarený, ustanovuje sa obvinenému náhradný trest odňatia slobody v trvaní 6 (šiestich) mesiacov.
Podľa § 61 ods. 1, 2, 3 Tr. zák. súd obvinenému ukladá trest zákazu činnosti vedenia motorových vozidiel v trvaní 5 (päť) rokov a 7 (sedem) mesiacov. Poučenie: P o u č e n i e : Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64. Proti výroku o náhrade škody, ktorým bola priznaná náhrada škody, môže poškodený podať odpor na tunajšom súde, a to do ôsmich dní odo dňa jeho doručenia. Ak proti trestnému rozkazu podala oprávnená osoba podľa odseku 1 v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným podľa § 356. Ak samosudca po doručení odporu nenariadi hlavné pojednávanie z dôvodu, že odpor podala neoprávnená osoba alebo bol podaný oneskorene, odmietne odpor uznesením. Proti tomuto uzneseniu je prípustná sťažnosť, ktorá má odkladný účinok. Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v odseku 1. Späťvzatím obžaloby sa trestný rozkaz ruší a vec sa vracia do prípravného konania. Trestný rozkaz sa ruší a vec sa vracia do prípravného konania aj vydaním uznesenia, ktorým nadriadený súd na základe sťažnosti podľa § 241 ods. 4 zrušil uznesenie samosudcu o prijatí obžaloby podľa § 241 ods. 1 písm. j). Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

